**ROMÂNIA**

**JUDEŢUL SATU MARE**

# CONSILIUL JUDEŢEAN

**PROIECT DE HOTĂRÂRE NR.\_\_\_\_\_\_\_\_\_/2024**

**privind aprobarea** **Regulamentului de Organizare și Funcționare al**

**Direcției Generale de Asistență Socială și Protecția Copilului a județului Satu Mare**

Consiliul Județean Satu Mare,

având în vedere Referatul de aprobare nr.\_\_\_\_\_\_/\_\_\_\_\_\_\_2024 al domnului Pataki Csaba, președintele Consiliului Județean Satu Mare, anexat prezentului proiect de hotărâre,

ținând cont de adresa Direcției Generale de Asistență Socială și Protecția Copilului a județului Satu Mare nr. 125277/18.12.2023, înregistrată la Consiliul Județean Satu Mare cu nr. 27681/18.12.2023, prin care s-a înaintat Nota de fundamentare nr. 125274/18.12.2023 privind aprobarea Regulamentului de Organizare și Funcționare al Direcției Generale de Asistență Socială și Protecția Copilului a județului Satu Mare,

Raportat la Hotărârea Consiliului Județean Satu Mare nr. 135/26.11.2018 privind aprobarea Regulamentului de Organizare și Funcționare al Direcției Generale de Asistență Socială și Protecția Copilului a județului Satu Mare și la Hotărârea Consiliului Județean Satu Mare nr.\_\_\_\_\_\_\_\_\_\_/2024 privind reorganizarea și aprobarea Organigramei și a Statului de Funcții al aparatului propriu al Direcției Generale de Asistență Socială și Protecția Copilului a județului Satu Mare.

în conformitate cu prevederile:

- Anexei nr. 1- REGULAMENTUL-CADRU de organizare şi funcționare al Direcției generale de asistență socială şi protecția copilului, aprobat prin Hotărârea Guvernului nr. 797/2017 pentru aprobarea regulamentelor-cadru de organizare şi funcționare ale serviciilor publice de asistență socială şi a structurii orientative de personal, cu modificările și completările ulterioare;

- Ordinul Ministrului Muncii, Solidarității Sociale şi Familiei - Autoritatea Națională pentru Protecția Drepturilor Copilului nr. 288/2006 pentru aprobarea Standardelor minime obligatorii privind managementul de caz în domeniul protecției drepturilor copilului;

- Ordinul Ministrului Muncii și Justiției Sociale nr. 1218/2019 pentru aprobarea Standardelor specifice minime obligatorii de calitate privind aplicarea metodei managementului de caz în protecția persoanelor adulte cu dizabilități, cu modificările și completările ulterioare;

- Ordinul Ministrului Muncii și Justiției Sociale nr. 25/2019 privind aprobarea standardelor minime de calitate pentru serviciile sociale de tip rezidențial destinate copiilor din sistemul de protecție special;

- Ordinul Ministrului Muncii și Justiției Sociale nr. 26/2019 privind aprobarea Standardelor minime de calitate pentru serviciile sociale de tip familial destinate copiilor din sistemul de protecție special;

- Ordinul Ministrului Muncii și Justiției Sociale nr. 27/2019 privind aprobarea standardelor minime de calitate pentru serviciile sociale de zi destinate copiilor;

- Ordinul Ministrului Muncii și Justiției Sociale nr. 81/2019 privind aprobarea standardelor minime de calitate pentru serviciile sociale organizate ca centre maternale;

- Ordinul Ministrului Muncii și Justiției Sociale nr. 82/2019 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități, cu modificările și completările ulterioare;

- Ordinul Ministrului Muncii și Justiției Sociale nr. 1069/2018 privind aprobarea Standardelor minime obligatorii pentru asigurarea îngrijirii şi protecției adulților cu handicap grav sau accentuat la asistentul personal profesionist;

- Legea nr. 272/2004 privind protecția şi promovarea drepturilor copilului, republicată, cu modificările și completările ulterioare;

- Legea nr. 273/2004 privind procedura adopției, republicată, cu modificările și completările ulterioare;

- Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

ținând cont de prevederile art. XVII alin. (1) - (6), art. XVIII alin. (2) și (3), art. XX și art. XXII din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, cu modificările și completările ulterioare;

în temeiul prevederilor art. 173 alin. (2) lit. c), art. 182 alin. (1), coroborate cu cele ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**H O T Ă R Ă Ş T E:**

**Art.1.** Se aprobă Regulamentul de Organizare și Funcționare al Direcției Generale de Asistență Socială și Protecția Copilului a județului Satu Mare, conform Anexei care face parte integrantă din prezenta hotărâre.

**Art.2.** La data intrării în vigoare a prezentei, Hotărârea Consiliului Județean Satu Mare nr. 135/26.11.2018 privind aprobarea Regulamentului de Organizare și Funcționare al Direcției Generale de Asistență Socială și Protecția Copilului a județului Satu Mare, se abrogă.

**Art.3.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.4.** Prezenta se comunică Direcției Generale de Asistență Socială și Protecția Copilului a județului Satu Mare și Serviciului resurse umane, salarizare din cadrul aparatului de specialitate al Consiliului Județean Satu Mare.

Satu Mare, \_\_\_\_\_\_\_\_\_\_\_2024

**INIŢIATOR: AVIZEAZĂ:**

**PREŞEDINTE, SECRETAR GENERAL AL JUDEŢULUI,**

Pataki Csaba Crasnai Mihaela Elena-Ana

red./tehn. E.S.A. 5ex.